M142 HIMARS
M142 HIMARS (trumpinys iš angl. High Mobility Artillery Rocket System) – JAV sukurta reaktyvinės artilerijos sistema, gebanti paleisti įvairių tipų valdomąsias raketas. Buvo įvesta kaip lengvesnė, bet mobilesnė, M270 MLRS alternatyva. Kompleksas įrengtas ant FMTV M1140 sunkvežimio platformos. 2022 m. gruodžio 15 d. Lietuvos krašto apsaugos ministerija su JAV pasirašė sutartį, pagal kurią Lietuva pirks aštuonias sistemas HIMARS kartu su kelių tipų raketomis, įskaitant ATACMS taktines balistines raketas. Šios sutarties vertė buvo rekordinė tuo metu – 495 milijonų JAV dolerių. Sistemos Lietuvą turėtų pasiekti 2025 m.